Melestradurezh: krouet e voe kumun Sant-Samzun e 1790. Gant al lezenn eus an 23 a viz Eost 1790 e voe lakaet e kanton Brehant-Loudieg; e Bann Josilin edo. Gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe diskaret kanton Brehant-Loudieg ha lakaet Sant-Samzun e Kanton Rochan, bet krouet gant ar memes lezenn. Lakaet e oa bet Sant-Samzun en Arondisamant Ploermael bet krouet e 1800.